EkBass/fiwiki-20250220-pages-articles huggingface dataset:
Miss Teen USA

Miss Teen USA on Yhdysvalloissa vuosittain vuodesta 1983 järjestetty kauneuskilpailu. == Voittajat == Vuosi Miss Teen USA Osavaltio Kilpailupaikka 1983 Ruth Zakarian New York Lakeland, Florida 1984 Cherise Haugen Illinois Memphis, Tennessee 1985 Kelly Hu Hawaii Miami, Florida 1986 Allison Brown Oklahoma Daytona Beach, Florida 1987 Kristi Addis Mississippi El Paso, Texas 1988 Mindy Duncan Oregon San Bernardino, Kalifornia 1989 Brandi Sherwood Idaho San Bernardino, Kalifornia 1990 Bridgette Wilson Oregon Biloxi, Mississippi 1991 Janel Bishop New Hampshire Biloxi, Mississippi 1992 Jamie Solinger Iowa Biloxi, Mississippi 1993 Charlotte Lopez Vermont Biloxi, Mississippi 1994 Shauna Gambill California Biloxi, Mississippi 1995 Keylee Sue Sanders Kansas Wichita, Kansas 1996 Christie Lee Woods Texas Las Cruces, New Mexico 1997 Shelly Moore Tennessee South Padre Island, Texas 1998 Vanessa Minnillo South Carolina Shreveport, Louisiana 1999 Ashley Coleman Delaware Shreveport, Louisiana 2000 Jillian Parry Pennsylvania Shreveport, Louisiana 2001 Marissa Whitley Missouri South Padre Island, Texas 2002 Vanessa Semrow Wisconsin South Padre Island, Texas 2003 Tami Farrell Oregon Palm Springs, Kalifornia 2004 Shelley Hennig Louisiana Palm Springs, Kalifornia 2005 Allie LaForce Ohio Baton Rouge, Louisiana 2006 Katie Blair Montana Palm Springs, Kalifornia 2007 Hilary Cruz Colorado Pasadena, Kalifornia 2008 Stevi Perry Arkansas Nassau, Bahama 2009 Stormi Henley Tennessee Nassau, Bahama 2010 Kamie Crawford Maryland Nassau, Bahama == Aiheesta muualla == * Miss Teen USA Teen USA
Stephen Albert

Stephen Albert (6. helmikuuta 1941 New York City – 27. joulukuuta 1992) oli yhdysvaltalainen säveltäjä. Albert aloitti musiikin harjoittamisen pianolla, ranskantorvella ja trumpetilla. Hän aloitti sävellysopintonsa 15 vuoden iässä Elie Siegmeisterin johdolla. Kaksi vuotta myöhemmin hän pääsi Eastman School of Musiciin, jossa opettajana oli Bernard Rogers. Sitten Alberto otti sävellystunteja Tukholmassa Karl-Birger Blomdahlilta ja opiskeli sen jälkeen perustutkintoon (1962) asti Joseph Castaldon johdolla Philadelphia Musical Academyssa. Vuonna 1963 hän työskenteli George Rochbergin kanssa Pennsylvanian yliopistossa. Stephen Albert voitti 1985 musiikin Pulitzer-palkinnon sinfoniallaan RiverRun. Lisäksi hän sai Grammyn 1995 nykymusiikin sarjassa sellokonsertollaan, jonka oli levyttänyt Yo-Yo Ma. Albertin tunnettu oppilaansa oli Daniel Asia. Stephen Albert sai surmansa auto-onnettomuudessa Cape Codissa vuonna 1992. ==Aiheesta muualla== *G. Schirmer: Stephen Albert Composer profile and work list *Art of the States: Stephen Albert To Wake the Dead (1978) complete work in streaming audio with accompanying program notes ===Haastattelu=== *Stephen Albert interview by Bruce Duffie, December 9, 1990 Luokka:Yhdysvaltalaiset säveltäjät Luokka:Grammy-palkinnon saajat Luokka:Pulitzer-palkitut Luokka:Liikenneonnettomuudessa kuolleet Luokka:Vuonna 1941 syntyneet Luokka:Vuonna 1992 kuolleet
Henricus Albicastro

Henricus Albicastro (n. 1660 — aikaisintaan 1730) eli Giovanni Henrico Albicastro oli Johann Heinrich von Weissenburgin , lahjakkaan mutta nimettömänä sävellyksensä julkaisseen amatöörimuusikon pseudonyymi. Albicastro kasvoi Bieswangenin kylässä lähellä Pappenheimia keskisessä Baijerissa, ei kovin kaukana kylästä nimeltä Weissenburg ("Valkoinen linna" eli "Albicastro"). Johann Gottfried Walther otti Albicastron mukaan Musicalisches Lexicon -julkaisuunsa (1732) sillä erheellisellä oletuksella, että Albicastro olisi Sveitsistä. Niinpä tämä on monissa yhteyksissä määritelty sveitsiläiseksi muusikoksi. Hänet lienee kuitenkin luokiteltäva baijerilaislähtöiseksi italialaisen musiikkityylin edustajaksi, jonka tuotantoa julkaistiin niin Alankomaiden protestanttisessa kuin katolisessakin osassa. == Lähteet == *Radio Netherlands music: Rudolf Rasch, "Giovanni Henrico Albicastro" Luokka:Saksalaiset säveltäjät Luokka:Barokkisäveltäjät
EPV Energia

EPV Energia on vuonna 1952 perustettu energiayhtiö, joka tuottaa ja hankkii noin 5 % kaikesta Suomessa käytetystä sähköstä. Yhtiö tuottaa ja hankkii sähköä ja lämpöä osakkailleen, kotimaisille energiayhtiöille. EPV on myös yksi merkittävimmistä sähkönsiirtäjistä Suomessa. EPV Energialla on jo lähes 70 vuoden kokemus vastuullisesta energiantuotannosta. Panostamme määrätietoisesti päästöttömään, toimintavarmaan energiantuotantoon. Tavoitteenamme on hiilineutraali sähköntuotanto vuoteen 2030 mennessä. Vuonna 2021 päästöttömien osuus EPV Energian sähköntuotannosta oli jo 84,2 prosenttia. Vuonna 2021 EPV Energian liikevaihto oli 440 miljoonaa euroa, ja vuoden lopulla henkilöstömäärä oli 118. www.epv.fi EPV Energia on myös yksi Suomen suurimmista tuulivoiman tuottajista, jonka tuulivoimaohjelma käynnistyi jo vuonna 2006. Tällä hetkellä EPV Energian kuudes tuulivoimapuisto valmistuu hyvää vauhtia Närpiössä. Tuulivoima on yhtiölle tärkeä energiantuotantomuoto. Vuonna 2021 jo noin 23 % EPV:n sähköntuotannosta tuli tuulivoimasta. EPV Energian suurin omistaja on Vaasan Sähkö, joka omistaa siitä yli 40 prosenttia. Muita, pienempiä suuromistajia ovat mm. Seinäjoen Energia, Lahti Energia, Vantaan Energia ja Kymppivoima oy. == Lähteet == == Aiheesta muualla == * EPV Energian kotisivut Luokka:Suomalaiset energiayhtiöt Luokka:Vaasalaiset yritykset
Tanssijan valinta

__NOTOC__ Tanssijan valinta on reggaeyhtye Soul Captain Bandin kolmas studioalbumi. Albumin julkaisi Wolfram ja se julkaistiin huhtikuussa 2004. Albumi ylsi ensimmäisellä listaviikollaan Suomen virallisen listan kuudenneksi ja pysyi listalla 12 viikkoa. == Kappaleet == # # # # # # # # # # # # # # == Arvostelut == * Soundi: Soundi: Levyarvio == Lähteet == Luokka:Soul Captain Bandin albumit Luokka:Vuoden 2004 albumit
Abdelmajid Ben Belgacem

Abdelmajid Ben Belgacem (, s. 4. helmikuuta 1986) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa ES Hammam Soussea. ==Seurajoukkueura== Ben Belgacem aloitti ammattilaisuransa US Monastirissa kaudella 2006–2007. Hän toimi joukkueensa vakio hyökkääjänä yhdessä Hichem Essifin kanssa vuosina 2007–2010. Monastirin pudottua Tunisian pääsarjasta kauden 2009–2010 päätteeksi Ben Belgacem siirtyi ES Hammam Sousseen. ==Maajoukkueura== Tunisian maajoukkueessa Ben Belgacem pelasi ensi kerran 28. toukokuuta 2009 ystävyysottelussa Sudania vastaan.Deux nouveaux joueurs face au Soudan FIFA.com 18.5.2009 Viitattu 29.8.2009 == Lähteet == * Abdelmajid Ben Belgacem Kawarji.comissa * Abdelmajid Ben Belgacem Worldfootball.netissä * Transfermarkt === Viitteet === Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Laulajan testamentti

Laulajan testamentti voi tarkoittaa seuraavia asioita: * Laulajan testamentti, Irwin Goodmanin kokoelma-albumi * Laulajan testamentti, Irwin Goodmanin kappale * Laulajan testamentti, Jukka Pojan albumi * Laulajan testamentti, Veikko Lavin kokoelma-albumi * Laulajan testamentti, Veikko Lavin kappale
Maher Hannachi

Maher Hannachi (, s. 31. elokuuta 1984) on tunisialainen jalkapalloilija, pelipaikaltaan keskikenttäpelaaja. Hän edustaa Libyan pääsarjassa pelaavaa Al- Ittihadia. ==Ura== Hannachi aloitti jalkapalloilun JS Metouian junioreissa, josta hän siirtyi vuonna 2005 Ligue Professionnelle 3:ssa pelanneeseen Kalâa Sportiin kolmeksi kaudeksi. Heinäkuussa 2009 Hannachi allekirjoitti viiden vuoden sopimuksen Tunisian pääsarjassa pelaavan US Monastirin kanssa.Recrutement: Maher Hannachi US Monastir.com 31.7.2009 Viitattu 29.5.2009 Avaus kaudellaan hän onnistui maalinteossa neljästi. Tammikuussa 2010 Hannachi siirtyi Libyan Al-Ittihadiin. ===Maajoukkueura=== Maajoukkueessa Hannachi pelasi ensi kerran 28. toukokuuta 2009 ystävyysottelussa Sudania vastaan.Deux nouveaux joueurs face au Soudan FIFA.com 18.5.2009 Viitattu 29.8.2009 == Lähteet == * Maher Hannachi Kawarji.comissa * Maher Hannachi Worldfootball.netissä === Viitteet === Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Rolf Benirschke

Rolf Joachim Benirschke (s. 7. helmikuuta 1955) on entinen yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1977–1986 seuranaan San Diego Chargers. Hän oli kerran Pro Bowl -pelaajana.http://www.pro-football- reference.com/players/B/benirrol01.htm?redir Vuonna 1983 hän sai Walter Payton Man of the Year Awardin. Bostonissa, Massachusettsissa syntynyt Benirschke opiskeli Kalifornian yliopistossa Davisissa. Vuonna 1989 hän juonsi Wheel of Fortune -visailuohjelmaa. Benirschke sairastui peliuransa aikana vakavasti haavaiseen paksusuolen tulehdukseen. Verensiirrot aiheuttivat hänelle myöhemmin C-hepatiitin.http://www.sandiegomagazine.com/media/San-Diego- Magazine/November-2006/Rolf-Benirschke-with-Tom-Blair/ Hän on julkaissut kirjan Alive & Kicking. Benirschkellä on vaimo ja neljä lasta. Kaksi lapsista on Venäjältä adoptoituja. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1955 syntyneet Luokka:Elävät henkilöt
Craig Rivet

Craig A. Rivet (s. 13. syyskuuta 1974 North Bay, Ontario, Kanada) on kanadalainen jääkiekkopuolustaja. ==Ura== Rivet pelasi vuodet 1991–1994 OHL- joukkue Kingston Frontenacsissa. Ensimmäinen OHL-kautensa jälkeen Montreal Canadiens varasi Rivetin 3. kierroksella numerolla 68. Ensimmäiset aikuisten pelinsä Rivet pelasi kauden 1993–1994 aikana AHL-joukkue Fredericton Canadiensissa, mutta pelasi vielä suurimman osan kaudestaan OHL:ssä. Heti seuraavalla kaudella 1994-1995 Rivet pelasi ensimmäiset NHL-ottelunsa Montreal Canadiensissa. Montrealin vakio kokoonpanoon hän nousi kaudella 1997–1998. Kaudella 2000–2001 hän loukkasi olkapäänsä ja pelasi kaudella vain 26 ottelua. Hän pelasi Montrealissa kauteen 2006–2007 saakka, yhteensä 12 kauden ajan. Työsulkukaudella 2004–2005 Rivet siirtyi tammikuussa 2005 joukkuetoverinsa Saku Koivun perässä SM-liigaseura TPS:ään loppukaudeksi. Kaudella 2006–2007 Rivet siirtyi San Jose Sharksiin kesken kauden. Vaihdossa Montreal sai puolustaja Josh Gorgesin ja ensimmäisen kierroksen varausoikeuden. Rivetin yhden kauden piste-ennätys on kaudelta 2007–2008, jolla hän teki San Jose Sharksissa 74 ottelussa tehot 5+30=35. Kaudeksi 2008–2009 Rivet siirtyi Buffalo Sabresiin, jota hän edusti helmikuuhun 2011 asti. Hän siirtyi kesken kauden 2010–2011 Columbus Blue Jacketsiin waiver-listan kautta. Rivet pelasi kauden loppuun Blue Jacketsissa ja siirtyi seuraavaksi kaudeksi ECHL:ssä pelaavaan Elmira Jackalsiin. ==Maajoukkueura== Rivet on pelannut toistaiseksi yhdet MM-kisat vuonna 2003. Hän voitti kultaa Kanadan paidassa. ==Tilastot== 1990–91 Barrie Colts OHA-B 42 9 17 26 55 1991–92 Kingston Frontenacs OHL 66 5 21 26 97 1992–93 Kingston Frontenacs OHL 64 19 55 74 117 16 5 7 12 39 1993–94 Kingston Frontenacs OHL 61 12 52 64 100 6 0 3 3 6 Fredericton Canadiens AHL 4 0 2 2 2 1994–95 Fredericton Canadiens AHL 78 5 27 32 126 12 0 4 4 17 Montreal Canadiens NHL 5 0 1 1 5 1995–96 Montreal Canadiens NHL 19 1 4 5 54 Fredericton Canadiens AHL 49 5 18 23 189 6 0 0 0 12 1996–97 Montreal Canadiens NHL 35 0 4 4 54 5 0 1 1 14 Fredericton Canadiens AHL 23 3 12 15 99 1997–98 Montreal Canadiens NHL 61 0 2 2 93 5 0 0 0 2 1998–99 Montreal Canadiens NHL 66 2 8 10 66 1999–00 Montreal Canadiens NHL 61 3 14 17 76 2000–01 Montreal Canadiens NHL 26 1 2 3 36 2001–02 Montreal Canadiens NHL 82 8 17 25 76 12 0 3 3 4 2002–03 Montreal Canadiens NHL 82 7 15 22 71 MM 9 0 1 1 6 2003–04 Montreal Canadiens NHL 80 4 8 12 98 11 1 4 5 2 2004–05 TPS SML 18 3 1 4 28 6 0 0 0 39 2005–06 Montreal Canadiens NHL 82 7 27 34 109 6 0 2 2 2 2006–07 Montreal Canadiens NHL 54 6 10 16 57 San Jose Sharks NHL 17 1 7 8 12 11 2 3 5 18 2007–08 San Jose Sharks NHL 74 5 30 35 104 13 0 6 6 16 2008–09 Buffalo Sabres NHL 64 2 22 24 125 2009–10 Buffalo Sabres NHL 78 1 14 15 100 6 1 0 1 11 2010–11 Buffalo Sabres NHL 23 1 2 3 12 Columbus Blue Jackets NHL 14 1 0 1 23 15 kautta Yhteensä NHL 923 50 187 237 1171 69 4 19 23 69 ==Lähteet== * * === Viitteet === ==Aiheesta muualla== * Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1974 syntyneet Luokka:Elävät henkilöt
Isaac M. Wise Temple

pienoiskuva|Synagogan julkisivu. Isaac M. Wise Temple (aiemmin Plum Street Temple) on rabbi Isaac Mayer Wisen kunniaksi pystytetty synagoga Cincinnatissa, Ohiossa. Se liitettiin National Register of Historic Places -rekisteriin vuonna 1972. Useat amerikkalaiset synagogat ovat saaneet arkkitehtonisia vaikutteita Plum Streetin temppelistä ja Tempelgassen synagogasta. ==Aiheesta muualla== *Virallinen sivu Luokka:Cincinnatin rakennukset ja rakennelmat Luokka:National Register of Historic Places -kohteet Ohiossa Luokka:Yhdysvaltain synagogat
North Pole (Alaska)

North Pole on kaupunki Fairbanksin metropolialueella Alaskassa. Vuoden 2009 arvion mukaan kaupungin asukasluku oli tuolloin 2 226.http://www.census.gov/popest/cities/tables/SUB-EST2009-04-02.csv (Sarake A100) Kaupungin nimi tarkoittaa pohjoisnapaa, mutta tosiasiassa kaupunki sijaitsee yli 2 700 kilometriä sieltä etelään. Kaupungin nykyinen pormestari on Michael Welch. Joka vuosi sadattuhannet ihmiset lähettävät kaupunkiin kirjeitä joulupukille. Kaupunkiin keskittyy jonkin verran turismia, ja sen suurin houkutin on joulupukin mukaan nimetty lahjakauppa Santa Claus House, jonka pihalla on maailman suurin lasikuidusta valmistettu joulupukki. Kaupungin yleinen teema on joulupainotteinen, ja sen katuja ja rakennuksia onkin nimetty joulupukin ja muiden talvisten aiheiden mukaisesti. Talvella kadut koristellaan joulukoristein. Kaupungissa sijaitsee muutamia kouluja. Tunnettuja kaupungin asukkaita tai sieltä lähtöisin olevia ovat mm. Pheonix Copley, Santa Claus ja Daryn Colledge. == Maantiede ja ilmasto == North Pole sijaitsee 20 kilometriä Fairbanksista etelään Richardsonin moottoritien varrella. Kaupungin pinta-ala on 10,9 km², josta 0,1 km² on vettä. Kaupungissa on talvisin kylmä mannerilmasto, jolloin kylmimmän kuukauden minimikeskilämpötila on alle −20 °C ja kesäisin lämmin, lämpimimmän kuukauden maksimikeskilämpötila on yli +20 °C. Kaupungissa nähdään hyvin usein revontulia, esimerkiksi läheisessä Fairbanksin kaupungissa yli 200 päivänä vuodessa. == Lähteet == == Aiheesta muualla== * Kaupungin kotisivut Luokka:Alaskan kaupungit
Carl Gustaf Borg

Carl Gustav Borg (23. lokakuuta 1823 Vihanti – 23. helmikuuta 1895 Helsinki) oli suomalainen yliopiston lehtori, kirjailija, kanslianeuvos, kääntäjä ja suomen kielen opettaja. ==Henkilöhistoria== Borgin vanhemmat olivat Ruoveden kirkkoherra Karl Jakob Borg ja hänen 1. vaimonsa Kristina Elisabet Frosterus. Borg kävi Oulun triviaalikoulua 1834–1839 ja Turun lukiota 1839–1842 päästen ylioppilaaksi 1842. Borg toimi Helsingin yliopiston suomen kielen lehtorina 1854–1861 ja oli yliopiston historiallis-filosofisen tiedekunnan kuraattorina 1854–1858. Hän oli suomenkielen kääntäjänä ja tulkkina Suomen senaatissa 1857 sekä 1861–1875 ja opetti suomen kieltä Helsingin yksityislyseossa 1855–1857 ja Helsingin tyttökoulussa 1857–1865. Borg oli Suomalaisen Kirjallisuuden Seuran sihteerinä 1861–1862 ja seuran rahastonhoitajana 1865–1875. Borg oli Suomen Yhdyspankin vt. johtajana 1864–1866 ja 1867, Suomen Pankin pankkivaltuusmiehenä 1867–1875 ja tirehtöörinä Suomen valtiokonttorissa 1875–1880. Hän sai kanslianeuvoksen arvon 1880. Borg oli talonpoikaissäädyn tulkki valtiopäivillä 1863–1864, 1867 ja 1872. Borg kuului ruotsalais- suomalaiseen sanakirjakomiteaan 1852–1853 ja hän oli myös 1862 jäsenenä komiteassa joka antoi lausuntonsa suomen kielen kelpoisuudesta virkakieleksi. == Käännöksiä == * Sadut, 10 vihkoa. Helsinki 1848–1850 (Zacharias Topeliuksen ja Grimmin veljesten satujen suomennoksia) * Kullervo, en episod ur Kalevala. Helsinki 1850 * Öfversättningar ur andra upplagan af Kalevala. Helsinki 1851 * Lemminkäinen, en sångcykel ur Kalevala. Öfversatt af C. G. Borg. Helsinki 1852 * Edmund von Berg: Kertomus Suomenmaan Metsistä. 1859 == Lähteet == * * Jean Sibelius – suku ja perhe: Borg-suku ===Viitteet=== Luokka:Fennistit Luokka:Suomen suuriruhtinaskunnan virkamiehet Luokka:Suomalaiset kielenkääntäjät Luokka:Suomalaiset pankinjohtajat LUokka:Suomalaiset opettajat Luokka:Vuonna 1823 syntyneet Luokka:Vuonna 1895 kuolleet
Osman Saleh Mohammed

Osman Saleh Mohammed (s. 1948) on eritrealainen poliitikko. Hänestä tuli maan opetusministeri vuonna 1993.Osman Saleh Mohammed – Minister of Education Vuonna 2007 hän nousi ulkoministeriksi.New ministers appointed Osman Saleh Mohammedilta evättiin viisumi Kanadaan, koska hän oli kuulunut aikoinaan Eritrean kansan vapautusrintamaan.Eritrean minister denied Canadian visaEritrea: Canada’s Letter denying H.E. Osman Saleh entry visa == Lähteet == Luokka:Eritrealaiset henkilöt Luokka:Ulkoministerit Luokka:Opetusministerit Luokka:Vuonna 1948 syntyneet Luokka:Elävät henkilöt
Fairbanks North Starin piirikunta

Fairbanks North Starin piirikunta () on piirikunta, eli borough, Alaskassa. Sen pinta-ala on 19 280 km², joten se on hieman New Jerseyn osavaltiota pienempi. Piirikunnan asukasluku on 97 581, ja asukastiheys on 5/km². Hallintoalueen suurin kaupunki ja keskus on Fairbanks. Alueella vallitsee kylmätalvinen, ja lämminkesäinen mannerilmasto. Hallintoalue perustettiin vuonna 1964. Piirikunnan kaupunkeja ja kyliä: * College * Eielson AFB * Ester * Fairbanks * Fort Wainwright * Fox * Harding-Birch Lakes * Moose Creek * North Pole * Pleasant Valley * Salcha * Two Rivers ==Lähteet== ==Aiheesta muualla== * Piirikunnan viralliset kotisivut Luokka:Alaskan piirikunnat
Kadun haukat

Kadun haukat (Nighthawks) on vuonna 1981 valmistunut, Bruce Malmuthin ohjaama toimintatrilleri. Elokuvan pääosissa esiintyvät Sylvester Stallone, Rutger Hauer, Billy Dee Williams ja Lindsay Wagner. Elokuvan ensi-ilta oli Yhdysvalloissa 4. huhtikuuta 1981. == Juoni == Deke DaSilva (Sylvester Stallone) ja Willis "Willie" Fox (Billy Dee Williams) ovat tavallista kovaotteisimpia poliiseja, jotka hakkaavat kujien rikollisia. Toimintapari on lopen kyllästynyt tavalliseen poliisitoimintaan, ja hoitelevat rikoksia omin keinoin. Kun Euroopan pahin terroristi Wulfgar (Rutger Hauer) alkaa toimia, poliisiaseman täytyy kouluttaa DaSilvasta ja Foxista aseman terroristiekspertit. Pian Wulfgar kuitenkin tappaa heidän kouluttajansa, ja sota on julistettu. == Rooleissa == == Vastaanotto == Video-oppaassa vuodelta 1994 Kari Salminen kutsui Kadun haukkoja myyttiseksi tarinaksi, jota realistinen kaupunkikuvaus ja arkirutiinien tarkkailu yrittää pitää maan pinnalla. Hän antoi elokuvalle kolme tähteä viidestä, mikä vastaa sanallista arviota ”hyvä”. Helsingin Sanomien Mikael Fräntin mielestä elokuva on vastenmielinen ja väkivaltainen kuvaus terroristeista Lontoossa ja New Yorkissa. Hän kirjoitti alkaneensa epäillä Stallonen näyttelijänkykyjä nähtyään tuoreeltaan tämän ja John Hustonin elokuvan Pako voittoon. == Lähteet == Luokka:Yhdysvaltalaiset toimintatrillerit Luokka:Vuoden 1981 yhdysvaltalaiset elokuvat
Eugen Schüfftan

Eugen Schüfftan (21. heinäkuuta 1893 Breslau, Sleesia, Saksan keisarikunta – 6. syyskuuta 1977 New York, Yhdysvallat) oli saksalais-yhdysvaltalainen Oscar- palkittu elokuvaaja ja erikoistehosteteknikko. == Ura == Schüfftanin merkittävin saavutus elokuva-alalla oli hänen mukaansa nimetyn erikoistehostetekniikan Schüfftanin menetelmän kehittäminen. Schüfftan kehitti sen alkujaan toteutumattomaan saksalaiseen tuotantoon Gulliverin retkistä. Ensimmäisen kerran menetelmää käytettiin Fritz Langin ohjaamassa elokuvassa Metropolis (1927). Schüfftanin menetelmän avulla elokuvantekijät pystyivät yhdistämään pienoismallikuvia muuhun elokuvaan käyttäen erikoispeilejä. Tekniikkaa käytettiin pitkään elokuvissa. Schüfftan pakeni Saksasta vuonna 1933. Hän sai 1930-luvulla mainetta Ranskassa elokuvaajana. Schüfftan tunnettiin tunnelmallisista mustavalkoisista maisemista. Yksi kuuluisimmista elokuvista 1930-luvulla oli Marcel Carnén ohjaama Sumujen laituri (1937). Yhdysvaltoihin Schüfftan muutti 1940 ja sai Yhdysvaltain kansalaisuuden 1947. Hän kuitenkin elokuvasi jatkossakin elokuvia ympäri maailmaa. Yhdysvalloissa Schüfftan teki paljon yhteistyötä Euroopasta lähteneiden ohjaajien, kuten Douglas Sirkin, Edgar G. Ulmerin, Robert Siodmakin ja René Clairin, kanssa. Vuonna 1961 Schüfftan sai Oscar-palkinnon parhaasta kuvauksesta Robert Rossenin elokuvasta Suurkaupungin hait. Kolme vuotta myöhemmin hän elokuvasi Rossenin viimeisen elokuvan Lilith. Tämän jälkeen Schüfftan palasi Eurooppaan ja työskenteli enää harvakseltaan. == Valikoitu filmografia == === Elokuvaajana === *Ihmisiä sunnuntaina (Menschen am Sonntag, 1930) *Komedia rahasta (Komedie om geld, 1936) *Täydellinen rikos (Drôle de drame ou L'étrange aventure du Docteur Molyneux, 1937) *Sumujen laituri (Le quai des brumes, 1938) *Kapteeni Mollenard (Mollenard, 1938) *Ilman huomispäivää (Sans lendemain, 1939) *Siniparta (Bluebeard, 1944) *Tapahtui huomenna (It Happened Tomorrow, 1944) *A Scandal in Paris (1946) *Pakkopaita (La tête contre les murs, 1959) *Silmät ilman kasvoja (Les yeux sans visage, 1960) *Suurkaupungin hait (The Hustler, 1961) *Hämärän kuja (Something Wild, 1961) *Lilith (1964) === Erikoistehosteiden suunnittelijana === *Nibelungen laulu: Siegfried (Die Nibelungen: Siegfried, 1924) *Metropolis (1927) *Napoléon (1927) *Pimeä peili (The Dark Mirror, 1946) *Odysseus (Ulisse, 1954) == Lähteet == == Aiheesta muualla == * * Luokka:Saksalaiset elokuvaajat Luokka:Yhdysvaltalaiset elokuvaajat Luokka:Erikoistehosteiden suunnittelijat Luokka:Oscar-palkinnon saajat Luokka:Vuonna 1893 syntyneet Luokka:Vuonna 1977 kuolleet
Larsenin jäähylly

Larsenin jäähylly on Carl Anton Larsenin mukaan nimetty suuri jäähylly Weddellinmeren luoteisosassa Antarktiksen niemimaan itärannikolla. Jäähylly koostuu kolmesta pienemmästä osasta pohjois-eteläsuunnassa: Larsen A (pienin), Larsen B ja Larsen C (suurin). Larsen A irtosi jäätiköstä tammikuussa 1995 ja Larsen B helmikuussa 2002. Larsen C:stä irtosi 12.7.2017 erittäin suuri jäävuori. Antarktiksen niemimaa on lämmennyt 1940-luvulta lähtien 0,5 Celsius- asteen vuosikymmenvauhtia. == Larsen B:n hajoaminen == Kolmesta jäähyllystä toiseksi suurimman Larsen B -jäähyllyn hajoaminen alkoi 31. tammikuuta 2002 ja kesti aina 7. maaliskuuta 2002 saakka. Jäähylly oli 3 250 neliökilometrin laajuinen, joten se on kokonsa puolesta verrattavissa esimerkiksi Ruotsin suurimman saaren Gotlannin kokoon. Larsen B oli vakaata aluetta yli 12 000 vuoden ajan. Hyvin vanhan ikänsä takia siitä tuli ilmastonlämpenemisen "kuuma piste". Lämpimät merivirrat tuhosivat sen muutamassa viikossa, mikä yllätti monet tutkijat. Sulamista kiihdytti kesäkaudella lähes vuorokauden ympäri paistavan auringon aiheuttama runsas sulamisnopeus. Sulavesi valui jäätikön koloihin, jossa se kiilan tavoin pakotti jään halkeamaan. == Larsen C:n hajoaminen == Larsen C:stä hajosi 12.7.2017 valtava, pinta-alaltaan noin 6 000 neliökilometrin laajuinen ja yli 200 metriä paksu jäävuori. Tämä vastaa kooltaan kahta kolmasosaa koko Uudenmaan maakunnan maa-alueesta. Uusi jäävuori kuulunee mittaushistorian kymmenen suurimman jäävuoren joukkoon. Myös Larsen C:stä on irronnut tätä isompi jäävuori, sillä 1986 siitä irtosi noin 9 000 neliökilometrin suuruinen pala. Lähes kaksi kertaa laajempi oli nimellä B-15 tunnettu, vuonna 2000 Rossin jäähyllystä irronnut jäävuori. == Lähteet == * National Snow & Ice Data Center * Geographical Names Information System Luokka:Etelämantereen jäähyllyt
Yön ammattilaiset

Yön ammattilaiset on vuonna 1987 julkaistu Jerry Schatzbergin ohjaama elokuva. Pääosissa ovat Christopher Reeve, Morgan Freeman ja Kathy Baker. == Juoni == Lehtireportteri Jonathan Fisher (Christopher Reeve) janoaa arvostusta ja isoa palkkaa, joten hän julkaisee artikkelin nimettömän parittajan elämästä. Jutusta tulee kuitenkin niin uskottava, että henkirikoksesta tuomiota odottava herra Fast Black (Morgan Freeman) päätyy käyttämään sitä alibinaan. ==Arvioita== Video-oppaassa vuodelta 1994 Yön ammattilaiset saa kaksi tähteä viidestä, mikä vastaa sanallista arviota ”keskinkertainen”. == Lähteet == * leffatykki.com – Yön ammattilaiset (1987) === Viitteet === Luokka:Vuoden 1987 yhdysvaltalaiset elokuvat Luokka:Jerry Schatzbergin ohjaamat elokuvat Luokka:Yhdysvaltalaiset rikosdraamaelokuvat Luokka:Cannon Groupin elokuvat
Schüfftanin menetelmä

Schüfftanin menetelmä () on elokuvaaja Eugen Schüfftanin yhdessä Ernst Kuntmannin kanssa kehittämä erikoistehostemenetelmä. Ensimmäisen kerran sitä käytettiin Fritz Langin ohjaamassa vuoden 1927 elokuvassa Metropolis. Menetelmän avulla voitiin peilien, pienoismallien ja puolittaisten lavasterakennelmien avulla sijoittaa näyttelijöitä Metropoliksen monumentaalisen fantasiakaupungin tiloihin. Sen avulla voitiin manipuloida näyttelijöiden ja näytteillepanon taustojen välisiä mittasuhteita. Menetelmä oli yleisesti käytössä 1900-luvun alkupuolella, mutta myöhemmin sen syrjäyttivät travelling matte ja chroma key -tekniikat. ==Lähteet== ==Aiheesta muualla== *Rittau, Günther 2005. "The Schüfftan Process". Metropolis-dvd- painoksen vihkosessa. The Master of Cinema Series 8. Eureka! Alk. 1927. Luokka:Elokuvatekniikka
Beardmorejäätikkö

Beardmorejäätikkö on Antarktiksella sijaitseva jäätikkö, joka on yksi maailman suurimmista jäätiköistä 160 kilometrin pituudellaan. Jäätikkö sijaitsee Transantarktisilla vuorilla. Beardmore on yksi Rossin jäähyllylle vievistä pääväylistä, ja oli ensimmäisiä kulkureittejä maantieteelliselle etelänavalle. Asema sijaitsee koordinaateissa 83°45′S 171°00′. Jäätikön löysi brittiläinen tutkimusmatkailija Ernest Shackleton vuoden 1908 Antarktis-tutkimusmatkallaan. Shackleton näki jäätikön ensi kertaa noustuaan Mount Hopen huipulle, ja piti sitä valtatienä navalle. Shackleton nousi tätä loivaa, runsasrailoista vuoristojäätikköä pitkin ylös mannerjäätikön päälle. Jäätikkö on nimetty skottilaisen Sir William Beardmoren mukaan, joka rahoitti erilaisia tutkimusmatkoja. Myös etelänavalla käynyt, mutta paluumatkalla menehtynyt naparetkeilijä Robert Falcon Scott kulki meno- ja paluumatkan Beardmoren jäätikön kautta. == Lähteet == * Beardmore glacier Luokka:Etelämantereen jäätiköt
Sasken Communications Technologies

Sasken on tuotekehitys- ja IT-palveluiden tarjoaja, jonka pääasialliset toimialat ovat puolijohdetekniikassa, autoteollisuudessa, tietoliikenteessä, kuluttajaelektroniikassa, vähittäiskaupan järjestelmissä ja teollisuusautomaatiossa. Sasken on perustettu vuonna 1989. Se työllistää 2200+ henkilöä. Saskenilla on kehitysyksiköitä Bangaloressa, Punessa, Chennaissa (Intia), Kaustisella ja Tampereella (Suomi) sekä Pekingissä (Kiina). Lisäksi Saskenilla on edustus seuraavissa maissa: Saksa, Japani, Yhdistyneet arabiemiirikunnat, Iso-Britannia ja Yhdysvallat. Sasken Communication Technologies Ltd. on pörssiyhtiö ja se on listattu pörssissä vuodesta 2005 lähtien (Bombayn pörssi ja Intian kansallinen pörssi). Yli 25 toimintavuotensa aikana Sasken on toimittanut ratkaisuja yli 200:aan markkinoille vietyyn eri laitevalmistajien tuotteeseen. Saskenilla on hallussaan 70 patenttia. Saskenilla on seuraavat sertifikaatit: ISO 14001:2004, ISO 27001:2005, ISO 9001:2008, TL9000 sekä CMMI-DEV-V1.3-ML3. Sasken Communication Technologies Ltd osti vuonna 2006 Botnia Hightech Oy:n, joka oli langattoman tietoliikenteen tutkimus- ja testausyritys. == Aiheesta muualla == * Yhtiön sivusto Luokka:Ohjelmistoyhtiöt Luokka:Intialaiset pörssiyhtiöt
Aymen Ayari

Aymen Ayari (, s. 19. maaliskuuta 1981 Makthar, Tunisia) on tunisialainen jalkapalloilija. Laitapuolustajana pelaava Ayari edustaa Tunisian pääsarjassa Stade Tunisienia. ==Ura== Ayari aloitti uransa AS Gabèsissa pelattuaan sitä ennen Espérancen nuorten joukkueessa. Sittemmin hän pelasi alasarjan seuroissa ennen siirtymistään Monastiriin, jossa hän pelasi yhteensä 2 kautta tehden muun muassa viimeisellä kaudellaan seitsemän maalia. Ayari siirtyi 26. toukokuuta 2009 kahden vuoden sopimuksella ES Saheliin, jonne siirtyi häntä aikaisemmin entinen Monastirin valmentaja Lotfi Rhim.L’Etoile S. Sahel fait signer Aymen Ayari Mosaique FM 26.5.2009 Viitattu 29.5.2009 Toukokuussa 2010 ES Sahel ilmoitti vapauttaneensa puolustajan sopimuksesta.Dégraissage au sein de l'Etoile Sportive du Sahel eurosport 23.5.2010 Viitattu 27.5.2010 Kesällä 2010 Ayari siirtyi Stade Tunisieniin. == Lähteet == * Aymen Ayari Kawarji.comissa === Viitteet === Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Jugin kieli

Jugin kieli (jugiksi jugynna ka’) on jugien puhuma, nykyään ilmeisesti jo kuollut jeniseiläinen kieli. Aikaisemmin sitä pidettiin ketin kielen murteena. Jugien perinteinen asuinalue käsittää Jenisein rannat nykyisestä Jeniseiskin kaupungista Duptšesjoen suulle. Erään tiedon mukaan osa jugeista siirtyi Jeniselle Obin sivujoen Ketin yläjuoksulta. Venäläisten saapuessa alueelle jugeja oli enintään 700 henkeä. 1700-luvulla suurin osa heistä kuoli tautiepidemioihin, ja vuosisadan loppuun mennessä jäljellä oli alle 40 henkeä. 1800-luvun puolivälissä jugit asuivat etupäässä Jenisein sivujoen Symin varrella. Myöhempiä asuinpaikkoja ovat Krasnojarskin aluepiirin Turuhanskin piirin Vorogovon kylä ja Jeniseiskin piirin Jartsevo. 1970-luvulla jugeja arvioitiin olleen 15 henkeä ja jugin kielen puhujia vain kaksi. 1990-luvun alussa suoritetussa tutkimuksessa kielen puhujia ei enää löydetty. Kuitenkin vuoden 2002 väestönlaskennassa jugeja rekisteröitiin 19 henkeä ja jugin puhujia peräti 131. Vuoden 2010 väestönlaskennan mukaan Venäjällä on yksi jugin kielen puhuja. Jugia nimitettiin pitkään ketin kielen Symin murteeksi. Viime aikojen tutkimukset ovat tuoneet esille huomattavia foneettisia, morfologisia ja sosiolingvistisiä eroja, joiden perusteella sitä voidaan pitää itsenäisenä jeniseiläisen kielikunnan kielenä.Jazyki Rossijskoi Federatsii i sosednih gosudarstv. Tom 2: 99–100. ==Lähteet== * ===Viitteet=== Luokka:Jeniseiläiskielet Luokka:Venäjän kielet Luokka:Aasian kuolleet kielet
Besoaari

Besoaari on ihmisen ja eläimen mahalaukussa silloin tällöin pilkkoutumattomista aineksista, kuten hiuksista, syntyvä möykky, kooltaan 2–4 cm. Niitä on ennen pidetty tärkeänä lääkeaineena. Arvokkain besoaari (Bezoar orientalia) saatiin erään vuohen (Capra ægagrus) juoksutusmahasta.Tietosanakirja 1909, osa 1, Hakusana: Besoaari J. K. Rowlingin Harry Potter -kirjoissa besoaarilla tarkoitetaan vuohen vatsasta löytyvää kiveä, joka pelastaa useimmilta myrkyiltä.J.K. Rowling: Harry Potter ja viisasten kivi. Suomennos Jaana Kapari. Tammi 1998. ISBN 951-31-1146-6.Besoaari, Potterwiki. Viitattu 3.7.2024 == Katso myös == *Besoaariantilooppi *Besoaarivuohi == Lähteet == Luokka:Eläintiede
Bolaris

Bolaris on suomalainen pallonmuotoinen mekaaninen pulma, jota valmistetaan Fiskarsin ruukissa. ==Erilaiset pallot== *Harmaa-pallossa sävyt järjestetään vyöhykkeittäin tummuus-vaaleus-järjestykseen, (ikäsuositus 6+) *Vastaväripallossa taas on kaikki värit, niin että vastavärit ovat pallon vastakkaisella puolella ja vaaleat sävyt valkoisen ja tummat sävyt mustan kulman ympärillä; värisävyt vaihtuvat pienin portain, harmonisesti pallon ympäri. Eli tavallaan kolmiulotteinen väriympyrä. (ikäsuositus 10+) *Dominossa taas pitää saada neliöpalojen pisteluvut (1–4) täsmäämään vierekkäisten palojen pistelukuihin, niin että muodostuu katkeamaton dominopalojen ketju pallon yli ja ympäri. (ikäsuositus 8+) *Maailma-pallossa on maapallo avaruudesta nähtynä, osittain pilvien peittämänä; ratkaisu tapahtuu maan ja mantereiden muotojen sekä pilvikuvioiden avulla. Maailma-pallossa kuvio jatkuu pinnan alla, eli liikkuvien neliöpalojen alla, jolloin maanalaiset ja merenpohjan maisemat näkyvät. ==Aiheesta muualla== *Bolaris-pulmapallon verkkosivut Luokka:Siirtosarjatehtävät
Udehen kieli

thumb|200px|Latinalainen udehen kirjaimisto vuonna 1932 ilmestyneestä aapisesta. Udehen kieli (muita nimityksiä udege, udihe, ude) on Venäjällä Primorjen ja Habarovskin aluepiireissä asuvien udehien puhuma tunguusikieli. Udehet asuvat Ussurin ja Amurin sivujokien sekä Japaninmereen laskevien Samarga- ja Koppi-jokien varsilla. 1930-luvulla perustetut asutukset sijaitsevat kaukana toisistaan Primorjen aluepiirin Ternein, Požarskin ja Krasnoarmeiskin piireissä sekä Habarovskin aluepiirin Lazon ja Nanain piireissä. Vuoden 1989 väestönlaskennan mukaan Venäjällä oli 1 900 udehia, joista 594 puhui udehen kieltä. Vuonna 2002 udeheja laskettiin olleen 1 700 henkeä, joista 227 osasi udehea. Tutkijoiden mukaan väestönlaskentojen tiedot ovat liioiteltuja. 1980-luvun lopulla tehdyn kartoituksen mukaan udeheja oli Primorjen ja Habarovskin aluepiireissä korkeintaan 800 henkeä. Udehen kieltä osaa nykyään 40–50 henkeä ja vain 10–15 puhuu sitä sujuvasti. Kaikki puhujat osaavat venäjää. Vuoden 2010 väestönlaskennan mukaan Venäjällä on 103 udehen puhujaa. Udehe ja sen lähin sukukieli orotši kuuluvat tunguusikielten eteläryhmään, mutta niillä on paljon yhteisiä piirteitä myös pohjoisryhmän kielten kanssa. Pohjoisia eli tunguusipiirteitä pidetään substraattina, jonka päälle on kerrostunut eteläinen eli mantšulais-nanailainen adstraatti. Sanastossa arvellaan olevan lainoja ainusta ja nivhistä. Nanain ja ultšan välityksellä kieleen on tullut lainasanoja mantšusta, joista osa on peräisin mongolista. 1600–1900-luvuilla kieleen omaksuttiin huomattava määrä lainoja kiinasta. Venäjän kielen vaikutus alkoi 1800-luvulla ja voimistui 1920-luvulta lähtien. Udehe jaetaan kahteen tai kolmeen päämurteeseen. Pohjois- ja etelämurteiden puhujat eivät täysin ymmärrä toisiaan. Nykyisellään murre- erojen selvittäminen lienee jo mahdotonta. 1930-luvun alussa luotiin latinalaiseen kirjaimistoon ja Horin murteeseen perustunut udehen kirjakieli, jolla julkaistiin muutamia alkeiskoulun oppikirjoja. Sen käyttö lopetettiin vuonna 1937. Vuonna 1989 vahvistettiin uusi, lisämerkein täydennetty kyrillinen kirjaimisto. Vuonna 1998 julkaistiin udehenkielisen kansanperinteen kokoelma, vuonna 1999 alaluokille tarkoitettu oppikirja ja vuonna 2001 sanakirja. Kieltä opetetaan kahdessa koulussa ja Herzenin pedagogisessa yliopistossa Pietarissa. Udehea voidaan pitää erittäin uhanalaisena kielenä. Kaikki sen puhujat ovat yli 60-vuotiaita, eivätkä hekään käytä sitä aktiivisesti. Nuoremmat sukupolvet puhuvat pelkästään venäjää. ==Lähteet== ==Aiheesta muualla== * Endangered Languages of Siberia: The Udeghe Language * Ethnologue: Udihe * Irina Nikolajeva & Maria Tolskaya: A Grammar of Udihe Luokka:Tunguusikielet Luokka:Venäjän kielet
Patrick Park

Patrick Park (s. 1. tammikuuta 1977) on yhdysvaltalainen laulaja-lauluntekijä ja kitaristi. Parkin säveltämää musiikkia on kuultu hänen omien albumiensa lisäksi televisiosarja O.C.:ssa. == Diskografia == *Under the Unminding Skies EP (2003) *Loneliness Knows My Name (2003) *Everyone's in Everyone (2007) *StickBirdSongs EP (2007) == Aiheesta muualla == * Viralliset internet-sivut Luokka:Yhdysvaltalaiset laulaja-lauluntekijät Luokka:Vuonna 1977 syntyneet Luokka:Elävät henkilöt
Overkill (kappale)

Overkill on brittiläisen hard rock/heavy metal -yhtyeen Motörheadin kappale samannimiseltä studioalbumilta. Kappale on vaikuttanut omalta osaltaan speed metalin syntyyn nopealla tuplabasarikompillaan. Kappale alkaa nopealla rumpukompilla, johon basso tulee mukaan. Laulua kuullaan kaksi säkeistöä, jonka jälkeen tulee kitarasoolo. Soolon jälkeen tulee kolmas säkeistö ja sen jälkeen toinen kitarasoolo. Soolon loputtua kappale pysähtyy ja komppi alkaa taas alusta. Kappale alkaa soolojen välissä vielä kerran alusta. Motörhead soitti kappaleen yleensä encorena live-esiintymisissä. Nimen perusteella kappaleen voi tulkita kertovan mölystä. Nimi ”Overkill” voi tarkoittaa tässä tapauksessa ylikuormitusta (overkill tarkoittaa liiallisuutta). Tätä väitettä tukevat myös kappaleen aloitussanat ”Only way to feel the noise is when it’s good and loud…” Kitara ja basso on kappaleessa viritetty puoli sävelaskelta alaspäin. Metallica on levyttänyt kappaleen coveralbumilleen Garage Inc. == Kokoonpano == * Lemmy Kilmister – basso, laulu * Eddie Clarke – kitara * Phil Taylor – rummut == Katso myös == * Overkill * Motörhead Luokka:Motörheadin kappaleet Luokka:Vuoden 1979 kappaleet
Negidaalin kieli

Negidaalin kieli (negidaaliksi naabeseltin hesenin) on Venäjällä Habarovskin aluepiirissä asuvien negidaalien puhuma kuoleva tunguusikieli. Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšin ja Nikolajevsk-na-Amurin piireissä.Jazyki Rossijskoi Federatsii i sosednih gosudarstv. Tom 2: 338. Vuonna 1989 heitä oli 587 henkeä, joista 184 puhui negidaalia. Vuoden 2002 väestönlaskennassa rekisteröitiin 567 kansallisuudeltaan negidaalia ja 147 negidaalin kielen puhujaa. Todellisen puhujamäärän arvioidaan kuitenkin olevan huomattavasti pienempi: 40–50 henkeä, joista vain 10–15 vanhusta puhuu kieltä sujuvasti. Kaikki puhujat osaavat myös venäjää. Vuoden 2010 väestönlaskennan mukaan Venäjällä on 74 negidaalin puhujaa. Negidaali kuuluu tunguusikielten pohjoishaaran siperialaiseen ryhmään. Sen lähimmät sukukielet ovat evenki, eveeni ja solooni. Kieli jakautuu kahteen päämurteeseen. Ylämurretta puhutaan Amgunin keskivaiheilla ja alamurretta Amgunin alajuoksulla ja Amurilla. Murteiden väliset erot ovat lähinnä foneettisia, eivätkä ne vaikeuta puheen ymmärtämistä. Ylämurteeseen on vaikuttanut evenki ja alamurteeseen ultša ja nivhi. Negidaali toimii suullisen kanssakäymisen välineenä. 1990-luvun alussa sitä alettiin opettaa koulussa. Kieltä varten laadittiin aakkosto ja oppikirja, jota ei ole julkaistu. Negidaalia käytetään toisinaan Polina Osipenkon piirin paikallisradiossa. Nykyään negidaalia voidaan pitää kuolevana kielenä. Sitä käyttävät vain muutamat vanhat pariskunnat. Keski-ikäiset ja nuoret puhuvat yksinomaan venäjää. ==Lähteet== * ===Viitteet=== ==Aiheesta muualla== * Endangered Languages of Siberia: The Negidal Language * Ethnologue: Negidal Luokka:Tunguusikielet Luokka:Uhanalaiset kielet Luokka:Venäjän kielet
Kartellivirasto

Kartellivirasto oli Suomessa vuosina 1958–1964 toiminut valtion virasto, jonka tehtävänä oli valvoa talouselämässä esiintyneitä kilpailunrajoituksia. Kartellivirastona toimi patentti- ja rekisterihallituksen kartelliosasto. Kartellivirasto korvattiin 1964 elinkeinovapausvirastolla. Yhtiöt ja elinkeinonharjoittajat olivat velvollisia kehotuksesta ilmoittamaan kartellivirastolle kartellisopimuksen tai muun kilpailua rajoittavan järjestelyn, jossa nämä olivat mukana. Kehotuksesta oli myös ilmoitettava yksinoikeudesta jonkin toiminnan harjoittamiseen ja määräävästä asemasta jollakin elinkeinotoiminnan alalla. Ilmoitusvelvollisuus koski myös yrittäjien yhdistyksiä ja muita yhteisöjä, jos tällainen yhteisö oli saanut kilpailunrajoituksen aikaan tai pannut sen toimeen.Laki talouselämässä esiintyvien kilpailunrajoitusten valvonnasta, 47/1957 Kartellivirastoon ei tarvinnut ilmoittaa sopimuksista ja järjestelyistä, jotka koskivat työmarkkinoita, vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivakuljetusten tarjontaa kansainvälisillä rahtimarkkinoilla. Selvittämistään kilpailunrajoituksista kartellivirasto piti kartellirekisteriä ja kartelliviraston yhteydessä toimi kartelliasiain neuvottelukunta. Patentti- ja rekisterihallituksen kartelliosastoa johti valtioneuvoston määräämä lainopillisen koulutuksen saanut osastopäällikkö. Muut toimen haltijat otti tehtäviinsä patentti- ja rekisterihallituksen ylijohtaja. Kartelliosastossa käsiteltävät asiat ratkaisi yleensä osastopäällikkö, mutta ylijohtajalla oli valta ottaa vireillä ollut asia käsiteltäväkseen ja ratkaistavakseen.Kartelliasetus, 50/1958 ==Lähteet== Luokka:Suomen taloushistoria Luokka:Suomen entiset viranomaiset ja keskusvirastot
Víctor Claver

Víctor Claver Arocas (s. 30. elokuuta 1988 Valencia) on espanjalainen koripalloilija, olympiamitalisti, maailman- ja Euroopan mestari. == Ura == Claver aloitti pelaamisen Pamesa Valencian juniorijoukkueissa, joista hän nousi edustusjoukkueeseen kaudella 2006-2007. Hän on edustanut Espanjan juniorimaajoukkueita ja on voittanut muun muassa alle 18-vuotiaiden ja alle 20-vuotiaiden EM-kisoissa pronssia. Claver kärsi kaudella 2008–2009 loukkaantumisesta, joka saattoi vaikuttaa hänen vuoden 2009 NBA:n varaustilaisuuteensa.http://www.nba.com/draft2009/prospects/119.html Vuonna 2009 Portland Trail Blazers varasi hänet 22. vuorolla. Hän siirtyi seuraan kesällä 2012.http://www.oregonlive.com/blazers/index.ssf/2012/07/blazers_add_victor_claver_and_jj_hickson_but_nicol.html Syyskuussa 2015 Claver siirtyi BK Lokomotiv Kubaniin.http://www.sportando.com/en/europe/russia/174655/lokomotiv-kuban- announces-victor-claver.html Heinäkuussa 2016 Claver siirtyi kolmivuotisella sopimuksella FC Barcelonaan.https://www.fcbarcelona.com/sections/basketball/first- team/news/2016-2017/victor-claver-signs-with-fc-barcelona-lassa-for-three- seasons == Lähteet == == Aiheesta muualla == * Euroliigan pelaajaprofiili * NBA:n pelaajaprofiili * Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1988 syntyneet Luokka:Elävät henkilöt
Andy Madadian

Andranik "Andy" Madadian (s. 22. huhtikuuta 1958 Teheran, Iran) on iranilais- armenialainen laulaja. Hän oli aiemmin toinen Andy & Kouros -duon jäsenistä. 1990-luvun alussa hän aloitti oman soolouransa ja julkaisi ensimmäisenä sooloalbuminaan levyn Beegharar.http://www.radiojavan.com/music/artist/andy Madadian on saavuttanut muusikkona kansainvälistäkin suosiota. Hän on laulanut paitsi persiaksi, myös muun muassa englanniksi ja armeniaksi. Madadian on myös esiintynyt elokuvissa. == Lähteet == == Aiheesta muualla == * Luokka:Iranilaiset laulajat Luokka:Vuonna 1958 syntyneet Luokka:Elävät henkilöt
Luunmurskaajat

Luunmurskaajat (The Longest Yard) on Robert Aldrichin ohjaama ja Burt Reynoldsin tähdittämä komediaelokuva vuodelta 1975. Se on yksi Reynoldsin tunnetuimmista elokuvista ja hän esiintyi myös sen uudelleenfilmatisoinnissa, joka julkaistiin vuonna 2005. Elokuvasta on myös vuonna 2001 tehty brittiläinen uudelleenfilmatisointi nimellä Mean Machine. == Juoni == Entinen amerikkalaisen jalkapallon tähti Paul Crewe joutuu vankilaan autovarkaudesta. Ilkeä vankilanjohtaja päättää pestata Crewen kokoamaan vangeista joukkueen vankilan vartijoiden joukkuetta vastaan. Ehtona on, että Crewen joukkue, "Mean Machine", pelaa ainoastaan passiivisesti puolustaen vartijoita vastaan. Vartijat käyttävät kuitenkin kovia otteita, sillä johtaja haluaa näyttää vangeille, että hän on paikan johtaja ja vangit pelkkää roskajoukkoa. Sopimuksesta huolimatta vangit päättävät antaa täysillä takaisin. == Aiheesta muualla == * Luokka:Yhdysvaltalaiset komediaelokuvat Luokka:Elokuvat amerikkalaisesta jalkapallosta Luokka:Vankilaelokuvat Luokka:Vuoden 1975 yhdysvaltalaiset elokuvat Luokka:Robert Aldrichin ohjaamat elokuvat
John Lund

John Lund (6. helmikuuta 1913 Rochester, New York – 10. toukokuuta 1992 Los Angeles, Kalifornia) oli yhdysvaltalainen näyttelijä. Neljätoistavuotiaana koulunkäyntinsä lopettaneen Lundin isä oli muuttanut Yhdysvaltoihin Norjasta. Näyttelijänuransa hän aloitti paikallisen teatterin esittämässä näytelmässä Waiting for Lefty. Lund muutti New Yorkiin, josta hän sai töitä mainosalalla. Mainostyön ohessa hän esiintyi pienissä rooleissa teatterissa, kunnes vakiinnutti asemansa radionäyttelijänä ja käsikirjoittajana. Päärooli Broadwaylla esitetyssä näytelmässä The Hasty Heart toi hänelle sopimuksen Paramount-elokuvastudion kanssa. Seuraavien vuosien aikana Lund esiintyi miespääroolissa muun muassa elokuvissa Kuolematon rakkaus (1946), Yöllä on 1000 silmää (1948) ja Berliinin raunioitten keskellä (1948). 1950-luvulla Lund näytteli muun muassa lännenelokuvissa Taistelu Apassisolassa (1952) ja Kohtalon ratsastaja (1955). Lisäksi hän esiintyi nimiroolissa jännityskuunnelmasarjassa Yours Truly, Johnny Dollar vuosina 1952–1954. Lundin viimeiseksi elokuvaksi jäi Jos mies vastaa vuonna 1962. ==Lähteet== Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Vuonna 1913 syntyneet Luokka:Vuonna 1992 kuolleet
Radio Caroline

Radio Caroline on brittiläinen radioasema. Se aloitti lähetyksensä 28. maaliskuuta 1964 laivalta, joka oli ankkuroitu kansainvälisille vesille Englannin rannikon läheisyyteen Felixstowen edustalle Suffolkissa. Radio- asemalla ei ollut lähetyslupaa ja sitä kutsuttiinkin merirosvoradioksi. Luvattomia radio-asemia oli muillakin laivoilla Englannin edustalla, mutta Radio Caroline oli ensimmäinen, joka lähetti ohjelmaa joka päivä vuorokauden ympäri englanninkielisenä. Radio Caroline jatkaa lähetystään Eurobird1-satelliitin kautta ja internetissä. == Aiheesta muualla == *Radion kotisivut Luokka:Brittiläiset radioasemat Luokka:Laittomat radioasemat Luokka:Pohjanmeren historia Luokka:Vuonna 1964 perustetut radioasemat
Kartellirekisteri

Kartellirekisteri oli Suomessa 1958–1964 pidetty virallinen luettelo, johon kartellivirasto merkitsi laatimansa selostukset yritysten ja elinkeinonharjoittajien tekemistä kilpailunrajoituksista. Kartellirekisteri korvattiin 1964 kilpailunrajoitusrekisterillä. Selostuksessa esitettiin kartellisopimusta, yksinoikeutta tai erikoisasemaa välittömästi koskevat seikat, ei kuitenkaan teknisiin kysymyksiin liittyviä ammattisalaisuuksia.Laki talouselämässä esiintyvien kilpailunrajoitusten valvonnasta, 47/1957. Vahvistaessaan selostuksen sisällön kartellivirasto samalla määräsi, mikä osa aineistosta oli julkista. Julkisiksi sai määrätä vain sellaiset asiakirjat tai niiden osat, jotka osoittivat kilpailunrajoituksen olemassaolon. Selostus ja siihen liittyvät asiakirjat tulivat julkisiksi aikaisintaan kuudentenakymmenentenä päivänä kartelliviraston päätöksestä. Muu osa asiakirjoista oli pidettävä salassa 20 vuotta selostuksen julkaisemisesta, ellei asiakirjassa mainittu taho antanut suostumustaan sen julkistamiseen. Selostuksen perustana olleiden ilmoitusten tekijät saivat ennen asian ratkaisua tutustua selostusluonnokseen ja julkaistavaksi tarkoitettuun aineistoon sekä tehdä niistä muistutuksensa. Jos asianosaisia oli hyvin paljon, riitti että kartellivirasto antoi tiedot asianosaisia edustaneelle yhdistykselle tai muulle yhteisölle. Jos asianosainen halusi kartelliviraston tekevän kartellirekisteriin merkinnän kilpailunrajoituksen lakkaamisesta tai muuttumisesta, tämä voi tehdä asiasta kirjallisen ilmoituksen virastoon. Jos muutos oli asiakirjoin tai muulla tavoin tyydyttävästi selvitety, virasto merkitsi sen rekisteriin ja julkaisi asiasta lyhyen tiedonannon Virallisessa lehdessä. Kartellirekisteriin viedyt selostukset ja tiedonannot julkaistiin kartelliviraston julkaisussa Kartellirekisteri, joka ilmestyi 1959–1964.Suomen kansallisbibliografia ==Lähteet== Luokka:Suomen taloushistoria
Pumpokolin kieli

Pumpokolin kieli on 1700-luvun lopulla kuollut jeniseiläinen kieli. Sen puhujat asuivat Obiin laskevan Ketjoen yläjuoksulla. Pumpokolin *tet ’joki’ -sanaan perustuvia -tat, -tet -loppuisia joennimiä esiintyy lisäksi laajalla alueella Tšulymin alajuoksulla sekä Tuvan koillisosaan ulottuvana ketjuna. 1700-luvulla muistiin merkityn kieliaineiston perusteella pumpokolin lähin sukukieli oli arini. ==Lähteet== Luokka:Jeniseiläiskielet Luokka:Aasian kuolleet kielet Luokka:Venäjän kielet
Kartelliasiain neuvottelukunta

Kartelliasiain neuvottelukunta oli 1958–1964 kartelliviraston yhteydessä toiminut neuvoja antanut elin, joka 1964 korvattiin elinkeinovapausneuvostolla. Sen tehtävänä oli antaa kartelliviraston pyytämiä lausuntoja talouselämässä esiintyneistä kilpailunrajoituksista. Neuvottelukunnalta pyydettiin esimerkiksi lausunto, jos kartellivirasto halusi kieltää yrittäjän asettaman alimman sallitun myyntihinnan käytön.Kartelliasetus, 50/1958 Valtioneuvosto kutsui neuvottelukuntaan kolmeksi vuodeksi kerrallaan puheenjohtajan ja kuusi jäsentä sekä kullekin henkilökohtaisen varamiehen. Yhden jäsenen tuli edustaa maataloustuottajia, yhden teollisuudenharjoittajia, yhden tukkukauppiaita, yhden vähittäiskauppiaita ja kahden kuluttajia. Neuvottelukunta sai itse valita itselleen sihteerin ja kuulla haluamiaan asiantuntijoita. Neuvottelukunnan kutsui kokoon puheenjohtaja tai hänen estyneenä ollessaan hänen varamiehensä. Päätösvaltaisuuteen riitti puheenjohtajan ja kolmen jäsenen tai varamiehen läsnäolo. Patentti- ja rekisterihallituksen ylijohtajalla ja sen kartelliosaston osastopäälliköllä oli läsnäolo- ja puheoikeus kokouksissa. Päätökset syntyivät enemmistön mielipiteen mukaan tai äänten mennessä tasan puheenjohtajan kannan mukaisesti. Neuvottelukunnan lausuntoon sai liittää myös eriävän mielipiteen. ==Lähteet== Luokka:Suomen taloushistoria